અહીં એક નોંધ લેવી જરૂરી છે કે ગર્ભાવસ્થામાં કેટલીક સ્થિતિઓ એવી હોય છે જેમાં સિઝેરિયન કરવું જ પડશે એની જાણ સુવાવડનું દર્દ શરૂ થતાં પહેલાં જ થઈ જાય છે, કેમ કે અચાનક લોહીનું તૂટી પડવું, ઓળનો ભાગ નીચેની તરફ હોવો, બાળક ગર્ભાશયમાં આડું હોવું, પહેલી બે સુવાવડો ઓપરેશન દ્વારા થયેલી હોય અથવા ગર્ભવતી સ્ત્રીનું બ્લડપ્રેશર ચિંતાજનક હદે ઊંચું રહેતું હોય એવા કિસ્સામાં લેબર પેઇન શરૂ થાય ત્યાં સુધી રાહ જોવી સલાહભર્યું માનવામાં આવતું નથી.